sagorsarker/bangla-wikipedia huggingface dataset:
বেলেভু মসজিদ

বেলেভু মসজিদ (Swedish: Bellevuemoskén) গথেনবার্গের একটি মসজিদ। এটি গোথেনবার্গের " বেলভ্যু " জেলায় অবস্থিত। ইসলামিক সুন্নি সেন্টার দ্বারা পরিচালিত হয় ।এটি সৌদি আরবের অর্থায়নে তৈরি হয়েছিল। 
বিভিন্ন ইসলামপন্থী ও সন্ত্রাসবাদী- সংস্থার সাথে সম্পর্কের অভিযোগে মসজিদটি বেশ কয়েকবার মিডিয়ায় ফোকাসে ছিল। ২০০৭ সালে সরেজেভোর সন্ত্রাসবাদ-সংক্রান্ত অভিযোগে দোষী সাব্যস্ত হওয়া বসনিয়াক বংশোদ্ভূত সুইডিশ নাগরিক ছিলেন বেলভ্যু মসজিদের নিয়মিত অংশগ্রহণকারী। একই নিবন্ধে আরও দাবি করা হয়েছিল যে মসজিদটি আল-হারামাইন ফাউন্ডেশনের সাথে আর্থিক সম্পর্ক রয়েছে,
২০০৬ সালের একটি রিপোর্টে উঠে আসে যে এই মসজিদটি ইসলামিক কোর্টস ইউনিয়নের (আইসিইউ) সোমালিয়া অর্থ সংগ্রহের জন্য ব্যবহৃত হয়। 
২০০৯ সালের জুলাইয়ে জানা যায় যে সোমান ইসলামপন্থী দল আল-শাবাবের আধ্যাত্মিক নেতা হিসাবে বর্ণিত জাসান জুসিনকে মসজিদে একটি সম্মেলনে বক্তব্য দেওয়ার জন্য আমন্ত্রিত করা হয়েছিল। 
২০১২ সালের নভেম্বর মাসে, মসজিদটি সুইডিশ ভাষায় প্রথম পাবলিক দাওয়াহ কোর্স পরিচালনা করেছিল। সুইডিশ প্রতিরক্ষা বিশ্ববিদ্যালয় সূত্রে জানা গেছে, সিরিয়ার জিহাদি দলগুলিতে যোগ দিতে গোথেনবার্গ থেকে ভ্রমণ করা প্রায় সকল ব্যক্তি মসজিদে দর্শনার্থী ছিলেন। মসজিদের অফিসিয়াল ওয়েব পৃষ্ঠা শরিয়া আইনকে "সামগ্রিকভাবে সমাজের প্রতি ন্যায়বিচারী ও করুণাময়" হিসাবে প্রশংসা করেছে।
বেশ কয়েকটি সংগঠন মসজিদে সক্রিয় রয়েছে।
মংকালচারাল্লা ইউংডমস সেন্টার (অনুবাদ: " বহুসংস্কৃতি যুব কেন্দ্র") মসজিদের যুব বিভাগ চালু হয়েছিলো ২০০৪ সালে। এবং ছাতা সংস্থা মুসলিম ইয়ুথ অফ সুইডেনের সদস্য হয় ১১ সেপ্টেম্বর ২০১১ তে। তার চেয়ারম্যান ছিলেন শিল্পী লার্স ভিল্কসের। তিনি সন্দেহ হিসাবে গ্রেপ্তার হয়েছিলেন। ওই সময় ফৌজদারি তদন্ত চলাকালীন পুলিশ তাদের অফিসে একটি কম্পিউটারে আল-শাবাব ও মুজাহিদীনের নামের ছবি সহিংস জিহাদবাদের অপপ্রচারের সন্ধান করেছিল। 
"সেরভিজেস ফারেনাড মুসিলিমার" (অনুবাদ: "সুইডেনের ইউনাইটেড মুসলিমস") গঠিত হয়েছিল ২০১১ সালে। তারা প্রায় এক হাজার দর্শকদের নিয়ে একটি বার্ষিক সম্মেলনের আয়োজন করে। সংস্থাটি গোথেনবার্গ পৌরসভা থেকে তহবিল এবং যুব ও নাগরিক সমাজের জন্য সুইডিশ এজেন্সি থেকে রাষ্ট্রীয় সহায়তা পেয়েছে। "ইউপড্রাগ গ্রানস্কিংয়ের" তদন্ত অনুসারে, সংস্থাটি ইসলামিক স্টেট অফ ইরাক এবং লেভেন্ট ও আল-কায়েদার প্রতি সহানুভূতিশীল এমন অনেক প্রচারককে আমন্ত্রণ জানিয়েছে।
ব্র্যান্ডবার্গেন মসজিদ

জামেস্টাউন ফাউন্ডেশনের মতে, মসজিদটি ১৯৯০ এর দশকের প্রথম থেকেই আলজেরিয়ান গ্রুপ ইসলামিক আর্মির (জিআইএ) প্রচারের কেন্দ্র হিসাবে কাজ করেছিল। 
২০০৪ সালে তোলা একটি আরবি ভাষায় নির্দেশিকা, যা ব্র্যান্ডবার্গেন মসজিদের লোগো এবং ঠিকানা বহন করে, ৭ ডিসেম্বর, ২০০৬ সালে, সুইডেনের নাগরিক মোহাম্মদ মৌমো এখানে ইসলাম প্রচারক হিসেবে নিয়োজিত ছিলেন। পরে তাকে জাতিসংঘের সুরক্ষা কাউন্সিল কমিটির সদস্য করা হয়েছিল 
২০০৬ সালের নভেম্বর মাসে ইসলামিক অ্যাসোসিয়েশন, শহরের কেন্দ্রের পাশেই একটি মুসলিম সাংস্কৃতিক কেন্দ্র নির্মাণের অনুমতি পেয়েছিল। সাংস্কৃতিক কেন্দ্রটিতে একটি নামাজের স্থান,সমাবেশ হল, গ্রন্থাগার, রেস্তোঁরা, ব্যায়ামাগার এবং গোসলের স্থান অন্তর্ভুক্ত থাকবে। এটি এই অঞ্চলের মুসলমানদের পাশাপাশি অন্যান্য বাসিন্দাদের জন্য একটি আলোচনাসভার স্থান হিসাবে কাজ করবে।
রেঞ্জার্স ফুটবল ক্লাব

দ্য র‍েঞ্জার্স ফুটবল ক্লাব (সাধারণত র‍েঞ্জার্স ফুটবল ক্লাব (), র‍েঞ্জার্স এফসি অথবা গ্লাসগো রেঞ্জার্স নামে পরিচিত) হচ্ছে গ্লাসগো ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭২ সালের মার্চ মাসে প্রতিষ্ঠিত হয়েছে। র‍েঞ্জার্স এফসি তাদের সকল হোম ম্যাচ গ্লাসগোর ইব্রোক্স স্টেডিয়ামে খেলে থাকে; যার ধারণক্ষমতা হচ্ছে ৫০,৮১৭। বর্তমানে এই ক্লাবের ম্যানেজারের দায়িত্ব পালন করছেন সাবেক ইংরেজ ফুটবলার স্টিভেন জেরার্ড এবং সভাপতির দায়িত্ব পালন করছেন ডগলাস পার্ক। ইংরেজ রক্ষণভাগের খেলোয়াড় জেমস টাভেনিয়ার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, র‍েঞ্জার্স এফসি এপর্যন্ত ১১৮টি শিরোপা জয়লাভ করেছে; যার মধ্যে ৫৪টি স্কটিশ প্রথম স্তরের লীগ, ১টি স্কটিশ চ্যাম্পিয়নশিপ, ১টি স্কটিশ লীগ ওয়ান, ১টি স্কটিশ লীগ টু, ৩৩টি স্কটিশ কাপ, ২৭টি স্কটিশ লীগ কাপ এবং ১টি স্কটিশ চ্যালেঞ্জ কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত কেবলমাত্র ১টি শিরোপা জয়লাভ করেছে; যেটি হচ্ছে ১৯৭১–৭২ উয়েফা কাপ উইনার্স কাপ।
গোলাম ফারুক অভি

গোলাম ফারুক অভি বাংলাদেশের বরিশাল জেলার রাজনীতিবিদ ও বরিশাল-২ (উজিরপুর-বানারীপাড়া) আসনের সাবেক সংসদ সদস্য।
গোলাম ফারুক অভি বরিশাল জেলার উজিরপুরের ধামুরায় জন্মগ্রহণ করেন। তার মায়ের নাম আমিনা বেগম।
ঢাকা বিশ্ববিদ্যালয়ের ছাত্রাবস্থায় গোলাম ফারুক অভি ছাত্র রাজনীতিতে সক্রিয় হন। এ সময়ে তিনি জাতীয়তাবাদী ছাত্রদলের কেন্দ্রীয় কমিটির আন্তর্জাতিক বিষয়ক সম্পাদক ছিলেন। ১৯৯০ সালের ডাকসু নির্বাচনকে কেন্দ্র করে ছাত্রদল দুই ভাগে বিভক্ত হয়ে যায়। অভি একটি অংশের নেতৃত্ব দিয়েছেন এবং তার সাথে তৎকালীন সরকারের গোপন যোগাযোগ রয়েছে, এই অভিযোগে ঐ বছরের ২৫ নভেম্বর তাকে ছাত্রদল থেকে বহিষ্কার করা হয়। 
১৯৯৬ সালের ৯ মে তিনি জাতীয় পার্টিতে যোগ দেন এবং ১২ জুন অনুষ্ঠিত সংসদ নির্বাচনে বরিশাল-২ (উজিরপুর-বানারীপাড়া) আসন থেকে নির্বাচিত হয়েছিলেন। তিনি ৭ম সংসদের সর্বকনিষ্ঠ সদস্য ছিলেন।
১৯৯৮ সালে সাবেক রাষ্ট্রপতি হুসেইন মুহাম্মদ এরশাদ বিএনপি র সাথে সংসদ বয়কটের সিদ্ধান্ত নিলে জাতীয় পার্টির তৎকালীন মহাসচিব আনোয়ার হোসেন মঞ্জুর নেতৃত্বে গোলাম ফারুক অভিসহ দলের ১০ জন সংসদ সদস্য ভিন্নমত পোষণ করেন এবং এই সিদ্ধান্তের বিরোধিতা করেন। পরবর্তীতে ১৯৯৯ সালে জাতীয় পার্টি (মঞ্জু) গঠিত হলে গোলাম ফারুক অভি এই দলের আন্তর্জাতিক বিষয়ক সম্পাদক ছিলেন। ২০০১ সালের অষ্টম জাতীয় সংসদ নির্বাচনে গোলাম ফারুক অভি পরাজিত হন।
১৯৮৯ সালে একটি হত্যা মামলার অভিযোগে ঢাকা বিশ্ববিদ্যালয়ের ক্যাম্পাস থেকে তাকে গ্রেপ্তার করা হয়। এছাড়াও ১৯৭৪ সালের বিশেষ ক্ষমতা আইনে তার বিরুদ্ধে আটকাদেশ দেওয়া হয়। ২৭ নভেম্বর ১৯৯০ সালে ডা. মিলন হত্যায়ও তিনি অভিযুক্ত ছিলেন। ১৮ মে ১৯৯২ সালে ঢাকা বিশ্ববিদ্যালয়ের জগন্নাথ হলের গেস্ট রুম থেকে একটি কাটারাইফেল ও বিদেশি পিস্তলস হগ্রেফতার হয়েছিলেন। ২১ আগস্ট ১৯৯৩ সালে ওই মামলায় ১৭ বছরের কারাদণ্ড হলে তিন বছর কারাভোগের পর উচ্চ আদালতে আপিল করে জামিন পান তিনি। পরবর্তী সময়ে ডা. মিলন হত্যাসহ দুটি হত্যা মামলায় খালাস পান তিনি। অভির আইনজীবী অ্যাডভোকেট আনিসুল হক এই মামলাগুলি রাজনৈতিক উদ্দেশ্য প্রণোদিত বলে দাবি করেন।
মডেল ও অভিনয়শিল্পী সৈয়দা তানিয়া মাহবুব তিন্নি হত্যা মামলায় চার্জশিটভুক্ত আসামি তিনি। হত্যার ঘটনায় ১১ নভেম্বর ২০০২ সালে মামলা হলে এজাহারে তার নাম না থাকলেও চার্জশিটে তাকে আসামি করা হয়। ২০০২ সালে তিনি দেশ ত্যাগ করে কানাডায় চলে যান। তিনিই মামলার একমাত্র আসামি। ২০০৭ সালে ও ২০১৮ সালে ইন্টারপোল তার বিরুদ্ধে লাল নোটিশ জারি করে। ৮ নভেম্বর ২০০৮ সালে এ হত্যামামলার একমাত্র আসামি গোলাম ফারুক অভিকে অভিযুক্ত করে আদালতে চার্জশিট দেয় অপরাধ তদন্ত বিভাগ। ২০১০ সালের ১৪ জুলাই ঢাকার ৭ম অতিরিক্ত জেলা ও দায়রা জজ এই মামলায় অনুপস্থিত অভির বিরুদ্ধে অভিযোগ গঠন করেন। অভির পক্ষে রাষ্ট্র নিয়োজিত আইনজীবী মডেল তিন্নি আত্মহত্যা করেছেন, এই মর্মে মামলাটি খারিজ করার জন্য বিচারাধীন আদালতে আবেদন করেন। হাইকোর্টের নির্দেশে এই মামলার বিচার প্রক্রিয়া প্রায় পাঁচ বছর স্থগিত থাকার পরে ২০১৫ সালে মামলাটির বিচার কার্যক্রম পুনরায় শুরু হয়। ২০১৯ সালের ১৯ অগাস্ট মামলাটি রায়ের জন্য ধার্য ছিল। রায়ের তারিখ ৩১ বার পরিবর্তন করার পর ২০২১ সালের ১৫ নভেম্বর আদালত স্বাক্ষীদের স্বাক্ষ্য পুনরায় নেয়ার সিদ্ধান্ত জানায়। ২০২২ সালে মামলাটির স্বাক্ষ্য পর্ব আবার নতুন করে শুরু হয়। ২০২৫ সালে ১৪ জানুয়ারি, তিন্নি হত্যার ঘটনায় করা মামলা থেকে খালাস করা হয়।
ফিট্টজা মসজিদ

ফিট্টজা মসজিদ () সুইডেনের স্টকহোম কাউন্টির বটকির্কা পৌরসভায় অবস্থিত একটি মসজিদ। এটি তুর্কি স্থাপত্য শৈলীতে নির্মিত।
মসজিদটির নির্মাণ কাজ ১৯৯৮ সালে শুরু হয় ও ২০০৭ সালের এপ্রিল মাসে শেষ হয়। এটি বটকির্কায় ইসলামি সাংস্কৃতিক সমিতির মালিকানাধীন, যা একটি তুর্কি সংগঠন যার ১৫,০০০ এর বেশি সদস্য রয়েছে। মসজিদটি তুর্কি ধাঁচের স্থাপত্য শৈলীতে নির্মিত। মসজিদের নামাজ ঘরের দেয়ালে হাতে আঁকা টাইলস রয়েছে। মসজিদের মিনারটি ৩২.৫ মিটার উঁচু। মসজিদে মহিলাদের জন্য আলাদা নামাজের স্থান রয়েছে। মসজিদ কমপ্লেক্সে ইমামের বাসভবনও রয়েছে।
২০১৩ সালের ফেব্রুয়ারিতে বটকিরকা ইসলামি সাংস্কৃতিক সমিতি ফিত্তজা মসজিদ থেকে মাইক দিয়ে আজান দেওয়ার জন্য অনুমতি চেয়ে পুলিশের নিকট আবেদন করে। ২০১৩ সালের এপ্রিলে, পুলিশ কর্তৃপক্ষ মাইক দিয়ে আজান দেওয়ার জন্য মসজিদকে সীমিত সময়ের জন্য লাইসেন্স প্রদান করে, যা ২০ মার্চ ২০১৪ পর্যন্ত বৈধ ছিল। ২৬ এপ্রিল, ২০১৩ খ্রিষ্টাব্দে, এই মসজিদ থেকে আজান দেয়া হয়। যার ফলে সুইডেনে প্রথমবারের মত কোনও মসজিদের মিনার থেকে মাইক দ্বারা আজান দেয়া হয়। আজানটি মসজিদের ইমাম ইরগিন ইজেম নিজেই দিয়েছিলেন।
মাদারওয়েল ফুটবল ক্লাব

মাদারওয়েল ফুটবল ক্লাব (; সাধারণত মাদারওয়েল এফসি নামে পরিচিত) হচ্ছে লানার্কশায়ার ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৮৬ সালের ১৭ই মে তারিখে প্রতিষ্ঠিত হয়েছে। মাদারওয়েল এফসি তাদের সকল হোম ম্যাচ লানার্কশায়ারের ফার পার্কে খেলে থাকে; যার ধারণক্ষমতা হচ্ছে ১৩,৬৭৭। বর্তমানে এই ক্লাবের ম্যানেজারের দায়িত্ব পালন করছেন স্টিফেন রবিনসন এবং সভাপতির দায়িত্ব পালন করছেন জেমস ম্যাকম্যান। ইংরেজ রক্ষণভাগের খেলোয়াড় পিটার হার্টলি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, মাদারওয়েল এফসি এপর্যন্ত ৮টি শিরোপা জয়লাভ করেছে; যার মধ্যে ১টি স্কটিশ প্রথম স্তরের লীগ, ৪টি স্কটিশ ফুটবল লীগ প্রথম বিভাগ, ২টি স্কটিশ কাপ এবং ১টি স্কটিশ লীগ কাপ শিরোপা রয়েছে।
মসজিদ আল কিবলাতাইন (সোমালিয়া)

মসজিদ আল কিবলাতাইন (আরবি: "مَـسْـجِـد الْـقِـبْـلَـتَـيْـن") হচ্ছে সোমালিয়ার উত্তর-পশ্চিমাঞ্চলীয় আওদাল অঞ্চলের জেইলা শহরে অবস্থিত একটি মসজিদ। এই মসজিদটি লাবো-কিবলা মসজিদ নামেও পরিচিত।
এই মসজিদটির নামের অনুবাদ হচ্ছে (; "দুই কিবলার মসজিদ")। মুসলমানদের আবিসিনিয়ায় হিজরতের () কিছু কাল পরে সপ্তম শতাব্দীতে মসজিদটি নির্মিত হয়েছিল। এটি আফ্রিকার প্রাচীনতম মসজিদগুলোর মধ্যে একটি। মসজিদটিতে শেখ বাবু দেনার সমাধি রয়েছে। বর্তমানে মসজিদটির বেশিরভাগই ধ্বংসপ্রাপ্ত হয়েছে। এই মসজিদে দুটি মিহরাব রয়েছে: একটি মক্কার দিকে উত্তরমুখী এবং অন্যটি উত্তর-পশ্চিম দিকে জেরুজালেমের দিকে মুখ করা। মক্কার কাবা ঘর মুসলিমদের বর্তমান কিবলা হওয়ায় কিবলা পরিবর্তনের পর থেকে ইমাম শুধুমাত্র উত্তরমুখী মিরহাবেই নামাজ পড়াতেন।
এই মসজিদটি সোমালিয়ায় ইসলামের ইতিহাসের সাথে আবদ্ধ। দির জনগোষ্ঠীর শহর জেইলা-তে মসজিদ আল কিবলাতাইন এমন এক স্থান হিসেবে পরিচিত যেখানে ইসলামের নবী মুহাম্মদের প্রথম সাহাবী এবং স্থানীয় সোমালীয়রা আবিসিনিয়ায় প্রথম হিজরতের পরপরই একটি মসজিদ প্রতিষ্ঠা করেছিলেন। সর্বপ্রথম দির জনগোষ্ঠী ইসলাম গ্রহণ শুরু করলেও এই মসজিদটি নির্মাণের পর অন্যান্য জাতির মধ্যেও দ্রুত ইসলাম ছড়িয়ে পড়ে। সপ্তম শতাব্দীর মধ্যেই সোমালিয়ার জনগোষ্ঠীর একটি বৃহৎ অংশ ইসলাম ধর্ম গ্রহণ করে।
ঢেঁকি শাক

ঢেঁকি শাক বা "পালই শাগ" বা ঢেঁকিয়া শাক বা বউ শাক (বৈজ্ঞানিক নাম: "Diplazium esculentum") Athyriaceae পরিবারের একটি উদ্ভিদ প্রজাতি। এটি সবজি জাতীয় ফার্ণ এশিয়া ও ওশেনিয়া জুড়ে খাদ্য হিসেবে পাওয়া যায়। এই ফার্ণটি সাধারণত সম্ভবত সবচেয়ে বেশি খাওয়া হয়। 
ঢেঁকি শাক উত্তর বঙ্গের মানুষের একটি প্রিয় খাদ্য। একটি খুব সাধারণ ফার্ন যা ইউরোপ, এশিয়া ও উত্তর আমেরিকায় এবং বিভিন্ন নাতিশীতোষ্ণ অঞ্চলে পাওয়া যায়। স্যাঁতসেঁতে ছায়াময় এলাকাসমূহ এবং জঙ্গলে এর দেখা মেলে। থাইল্যান্ডে ভীষণ জনপ্রিয় এই শাক। সেখানে একে পাকু বলে। সারা বছর চুপসে থাকলেও বর্ষার মৌসুমে বেশ তরতাজা হয়ে উঠে ঢেঁকিশাক।
ঢেঁকি শাক আমাদের ক্যান্সার, বিভিন্ন প্রদাহ(inflammation), লিভার ইনফেকশন এবং ছোঁয়াচে ঠাণ্ডা কাঁশি  থেকে রক্ষা করে। ঢেঁকি শাকের স্ত্রীপ্রজাতির উদ্ভিদের মূল থেকে একধরনের ওষুধ তৈরি করা হয় যা সন্তানজন্মদানের সময় মহিলাদের স্তনের ব্যাথা সারাতে কার্যকরী।
এটি আমাদের শ্বাসতন্ত্রকে সতেজ রাখে ও পুরনো কাশি সারিয়ে তোলে। এই গাছের শুষ্ক মূল থেকে তৈরি পাউডার ঘা-ক্ষত নিরাময় করে। এটিকে জন্ডিসের জন্য সবচেয়ে ভাল ঔষধ বলে মনে করা হয়। ব্যথা এবং জ্বরে খুব ফলপ্রসূ। এতে উচ্চমাত্রায় ফসফরাস থাকায় এটি ‘রিকেট’ সারাতে ব্যবহৃত হয়ে থাকে। এতে থাকা বিভিন্ন ভিটামিন ক্ষুধামন্দা দূর করে। ডায়বেটিক রোগীর জন্য এটি একটি ভালো খাবার।
ঢেঁকি শাক পটাশিয়াম বেশি থাকার কারণে এটি উচ্চ রক্তচাপ কমায়। এছাড়াও এই শাকে বেশি ভিটামিন এ ও সি থাকার ফলে এই শাক খেলে দাঁতের ক্ষত(oral cavity) এবং ফুসফুসের ক্যান্সার, ত্বকের ক্যান্সার ও গর্ভ ক্যান্সার(womb cancer) প্রতিরোধে বিশেষ ভূমিকা রাখে।
১০০ গ্রাম ঢেঁকি শাকে রয়েছে-
ক্যালরি: ৩৪ কিলোক্যালরি; শর্করা: ৫.৫৪ গ্রাম; ফ্যাট: ০.৪ গ্রাম; প্রোটিন: ৪.৫৫ গ্রাম; পানি: ৯২.২১ গ্রাম. খাদ্য পুষ্টি. কার্বোহাইড্রেট. আঁশ: ২.৮ গ্রাম; ভিটামিন- বি-১ (থায়ামিন): ০.০২ মি.গ্রা.; ভিটামিন- বি-২ (রিবোফ্ল্যাভিন): ০.২১ মি.গ্রা.; ভিটামিন- বি-৩ (নায়াসিন): ৪.৯৮ মি.গ্রা.; ভিটামিন- বি-৬: ০.১৪৯ মি.গ্রা.; ভিটামিন- সি: ২৬.৬ মি.গ্রা.; ভিটামিন- এ: ৩৬১৭ I.U. (আন্তর্জাতিক একক); সোডিয়াম: ১ মি.গ্রা.; পটাশিয়াম (K): ৩৭০ মি.গ্রা.; ক্যালসিয়াম (Ca): ৩২ মি.গ্রা.; ফসফরাস (P): ৪৮ মি.গ্রা; ম্যাগনেসিয়াম (Mg): ৩৪ মি.গ্রা.; লৌহ: ১.৩১ মি.গ্রা.; জিংক (Zn): ০.৮৩ মি.গ্রা., সেলেনিয়াম (Se): ০.৭ মাইক্রোগ্রাম, তামা (Cu): ০.৩২ মি.গ্রা., ম্যাঙ্গানিজ (Mn): ০.৫১ মি.গ্রা.।
কোন ভাবেই ভালো করে রান্না না করে এই শাক খাওয়া উচিত নয়। এছাড়া না চিনে ঢেঁকি শাকের মত দেখতে যেকোনো ফার্নকেই শাক হিসেবে খাওয়া উচিত না; কারণ এর অনেক প্রজাতি বিষাক্ত। পুরুষপ্রজাতির উদ্ভিদ থেকে প্রাপ্ত অংশ বেশি গ্রহণের ফলে পেশী দুর্বলতা, চোখে সমস্যা এমনকি কোমাতে(coma)ও চলে যেতে পারে মানুষ।
ঘেট কচু

ঘেট কচু বা খারকোন (বৈজ্ঞানিক নাম: "Typhonium trilobatum") Araceae পরিবারের একটি উদ্ভিদ প্রজাতি। অন্যান্য স্থানীয় নাম: ঘের কচু,ঘেটওল,ঘেটকোল,খারকান, খারকন, খানমান ইত্যাদি। রংপুর অঞ্চলে এটি "চামঘাস" নামেও পরিচিত। আদিবাসি চাকমা সম্প্রদায় খারকন কে খারবাস, খারাকেও, গাড়ো সম্প্রদায় কালমান বলে।
খারকোন শাকের গাছের ডাটা লম্বা হয়। পাতা গাড় সবুজ রং। ডাটার রং কিছুটা খয়েরি। পাতা দেখতে তিন কোনা খাজ কাটা হয়। লাল রং এর ফুল হয়।ফুল দেখতে অনেকটা কলমের মত।
চট্টগ্রাম,পার্বত্য চট্টগ্রাম,টাংগাইল,সিলেট এবং ঢাকায় এই শাক পাওয়া যায়।
শাক হিসেবে খায়, ওষুধি
অন্যান্য ব্যবহার :প্রধান ব্যবহার: এই শাকের ডাটাসহ পাতা রসুন কালোজিরা,শুকনা মরিচ ভেজে পাটায় বেটে ভর্তা করে খাওয়া হয়। টাংগাইল এলাকায় গ্রামের বেশির ভাগ মানুষ খুদের ভাতের সাথে এই শাকের ভর্তা খেতে খুব পছন্দ করে।  এছাড়া অনেকে ডাটা ছোট ছোট করে কেটে ভেজে শুঁটকি মাছ দিয়ে রান্না করে খায়।
এই শাকের ডাটাসহ পাতা রসুন, পেঁয়াজ, কালোজিরা, শুকনা মরিচ সরিষার তেলে ভেজে পাটায় বেটে পরিমাণ মতো লবণ মিশিয়ে ভর্তা করে খাওয়া যায়। অনেক এলাকায় খুদের ভাতের সাথে এই শাকের ভর্তা খেতে খুব পছন্দ করে। এছাড়া অনেকে এটির ডাটা ছোট ছোট করে কেটে ভেজে শুঁটকি মাছ দিয়ে রান্না করে খায়। তবে ভাতের সাথে মিশিয়ে খাওয়ার সময় লেবু বা তেঁতুল মিশিয়ে খেলে গলা চুলকানোর ভয় থাকে না।
এছাড়াও কুচিকুচি করে কেটে রসুন, পেয়াজ, তেল ইত্যাদি দিয়ে দীর্ঘক্ষণ অল্পতাপে জ্বাল দিয়ে শাক হিসাবে খাওয়া হয়।
কলার সাথে খারকোন খেলে পাকস্থলীর সমস্যা ভাল হয়ে যায়। গরুর শরীরে ঘা হলে গাড়ো সম্প্রদায়ের মানুষ এই শাকের শিকড় মিহি করে বেটে পেষ্ট তৈরি করে সেখানে ব্যবহার করে।
ইয়োহান ভোল্‌ফগাং ডোবেরেইনার

ইয়োহান ভোল্‌ফগাং ডোবেরেইনার (১৩ ডিসেম্বর, ১৭৮০ – ২৪ মার্চ, ১৮৪৯) হলেন একজন জার্মান রসায়নবিদ. তিনি পর্যায় সারণির ত্রয়ী সূত্র প্রদান এবং সর্বপ্রথম লাইটার (যা "ডোবেরেইন'স ল্যাম্প" নামে পরিচিত) আবিষ্কারের জন্য বিখ্যাত। ইউনিভার্সিটি অব জেনা-তে তিনি রসায়ন এবং ফার্মেসি বিষয়ের অধ্যাপক ছিলেন।
একজন কোচম্যানের পুত্র হওয়ায় তাঁর প্রাতিষ্ঠানিক শিক্ষার খুব বেশি সুযোগ ছিল না। তাই তিনি একটি ঔষধ প্রস্তুতকেন্দ্রে শিক্ষানবিশ হিসেবে কাজ করতেন। তিনি গভীর ভাবে ফার্মেসি ও বিজ্ঞান পড়তে থাকেন এবং নিয়মিত বিজ্ঞান বিষয়ক বক্তৃতায় যোগ দিতেন।অবশেষে, কঠোর প্রচেষ্টার পর ১৮১০ সালে তিনি "ইউনিভার্সিটি অব জেনা"তে অধ্যাপক হিসেবে যোগ দেন। তবুও স্ট্রাসবুর্গে তিনি রসায়ন অধ্যয়ন করেন।
১৮২৯ সালে প্রকাশিত কার্যক্রমে, তিনি কয়েকটি নির্বাচিত গ্রুপের রাসায়নিক মৌলের (মৌলিক পদার্থ) বৈশিষ্ট্যগুলোর মধ্যে একধরনের প্রবণতা সম্পর্কে রিপোর্ট করেছিলেন। তিনি দেখতে পান তিনটি করে মৌল প্রায় কাছাকাছি ধর্ম প্রদর্শন করে। এদেরকে তাদের পারমাণবিক ভর অনুসারে সাজালে দ্বিতীয় মৌলের ভর প্রথম ও তৃতীয় মৌলের গড় ভরের কাছাকাছি। উদাহরণস্বরূপ, ক্লোরিন, ব্রোমিন এবং আয়োডিনের গড় পারমাণবিক ভর ব্রোমিনের পারমাণবিক ভরের কাছাকাছি। তিনি লিথিয়াম সোডিয়াম ও পটাশিয়াম; ক্যালসিয়াম, স্ট্রনশিয়াম ও বেরিয়াম এবং সালফার, সেলেনিয়াম, টেলুরিয়ামের মধ্যেও একই ধরনের ধর্মের সন্ধান পান। তদুপরি, এই মৌল গুলোর ঘনত্বও একই ধারা অনুসরণ করে।এই মৌলগুলো "ডোবেরেইনারের ত্রয়ী" নামে পরিচিতি লাভ করে।
এছাড়াও ডোবেরেইনার ফারফিউরাল আবিষ্কার, প্লাটিনামকে অনুঘটক হিসাবে ব্যবহার, এবং ডোবেরেইনারের ল্যাম্প নামে পরিচিত একটি লাইটার আবিষ্কার করার জন্য রসায়ন জগতে অমর হয়ে আছেন। ১৮২৮ সালের মধ্যেই শ্লাইজে জার্মান নির্মাতা গটফ্রাইড পিগলার কয়েক হাজার লাইটার উৎপাদন করেন।
বিখ্যাত জার্মান লেখক গ্যোটে ডোবেরেইনারের বন্ধু ছিলেন।তিনি নিয়মিত ডোবেরেইনারের সাপ্তাহিক বক্তৃতায় যোগ দিতেন। এছাড়াও তিনি তার ১৮০৯ সালে লেখা বিখ্যাত উপন্যাসিকা "ইলেক্টিক অ্যাফিনিটিস"-এর ভিত্তি হিসাবে ডোবেরেইনারের রাসায়নিক সংযুক্তি সম্পর্কিত তত্ত্বগুলো ব্যবহার করেছিলেন।
বার্সিয়ান মসজিদ এবং মিনার

বার্সিয়ান মসজিদ এবং মিনার এসফাহান প্রদেশের ঐতিহাসিক কাঠামো। বার্সিয়ান, যা অতীতে মূলত পার্সিয়ন নামে পরিচিত ছিল, এসফাহানের ৪২ কিমি পূর্বে অবস্থিত একটি গ্রামে। শিলালিপি অনুসারে মসজিদটি ১১০৫ সালে এবং মিনারটি সেলকিউ রাজা বারকিয়ারুকের যুগে ১০৯৮ সালে নির্মিত হয়েছিল। মিনারটি ইরানের চতুর্থ পুরনো মিনার, যার শিলালিপি রয়েছে। এটি ৩৪ মিটার উঁচু। এর নীচের অংশে সরল ইট রয়েছে। উপরের অংশগুলিকে আলংকারিক ইট দিয়ে তৈরি করা হয়েছে।
বার্সিয়ান মসজিদে ইটের কারুকার্য অত্যন্ত দৃষ্টিনন্দন। এতে উল্লেখযোগ্যভাবে নজরকাড়া মিহরাব এবং সুন্দর স্টুকো রয়েছে। মসজিদের ইটের সাজসজ্জা এবং এর গম্বুজটির প্রচ্ছদের ইসফাহানের জামেহ মসজিদের তাজ ওল-মোলক গম্বুজের সাথে অনেক মিল থাকায় অনেকেই মনে করেন যে, বার্সিয়ান মসজিদ ও ইসফাহানের জামে মসজিদের স্থপতি একজনই ছিল। প্রথম তাহমাস্পের যুগে মসজিদের উত্তর পাশে একটি মাঠ এবং একটি ইভান যুক্ত করা হয়েছে।
মনোহর হার্দিকর

মনোহর শঙ্কর হার্দিকর (; ; জন্ম: ৮ ফেব্রুয়ারি, ১৯৩৬ - মৃত্যু: ৪ ফেব্রুয়ারি, ১৯৯৫) তৎকালীন ব্রিটিশ ভারতের বরোদরা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক কিংবা মিডিয়াম পেস বোলিংয়ে অগ্রসর হতে মনোহর হার্দিকর।
১৯৫৪-৫৫ মৌসুম থেকে ১৯৬৭-৬৮ মৌসুম পর্যন্ত মনোহর হার্দিকরের প্রথম-শ্রেণীর খেলোয়াড়ী জীবন চলমান ছিল। সবটুকু সময়ই বোম্বে দলের পক্ষে খেলেন। মাত্র ১৮ বছর বয়সে ১৯৫৫-৫৬ মৌসুমে প্রথম-শ্রেণীর ক্রিকেটে অভিষেক ঘটে তার। ধীরগতিসম্পন্ন বোলিং থেকে শুরু করে মিডিয়াম-পেস বোলিংয়ে পারদর্শী ছিলেন। অভিষেকের প্রথম বছরেই রঞ্জী ট্রফি প্রতিযোগিতার চূড়ান্ত খেলায় বাংলা দলের বিপক্ষে ৮/৩৯ পান। এটিই তার সমগ্র খেলোয়াড়ী জীবনে সেরা বোলিং পরিসংখ্যান ছিল।
আটটি শতরানের ইনিংস রয়েছে তার। ১৯৬৪-৬৫ মৌসুমে সার্ভিসেস দলের বিপক্ষে ব্যক্তিগত সর্বোচ্চ অপরাজিত ২০৭ রান তুলেন। সব মিলিয়ে ১৪ মৌসুম খেলেন। তন্মধ্যে, শেষ দুই মৌসুম বোম্বে দলের অধিনায়কের দায়িত্ব পালন করেছিলেন। সর্বমোট বারো খেলায় বোম্বে দলকে নেতৃত্ব দেন। পাঁচটি জয়ের পাশাপাশি বাদ-বাকী খেলাগুলো ড্রয়ে পরিণত হয়েছিল। তার অধিনায়কত্বে বোম্বে দল ১৯৬৫-৬৬ ও ১৯৬৭-৬৮ মৌসুমে শিরোপা জয় করেছিল।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মনোহর হার্দিকর। সবগুলো টেস্টই ওয়েস্ট ইন্ডিজ দলের বিপক্ষে খেলেছিলেন তিনি। ২৮ নভেম্বর, ১৯৫৮ তারিখে মুম্বইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ডিসেম্বর, ১৯৫৮ তারিখে কানপুরে একই দলের বিপক্ষে সর্বশেষ টেস্টে অংশ নেন তিনি।
১৯৫৮-৫৯ মৌসুমে মনোহর হার্দিকর ওয়েস্ট ইন্ডিজের বিপক্ষে দুই টেস্টে ভারতের সদস্যরূপে অংশ নেন। তবে, প্রথম বলেই রয় গিলক্রিস্টের শিকারে পরিণত হতে হয়। তবে, বল হাতে নিয়ে নিজস্ব তৃতীয় বলে রোহন কানহাইকে এলবিডব্লিউ’র মাধ্যমে বিদেয় করেন। এরপর, দ্বিতীয় ইনিংসে অপরাজিত ৩২ রান তুলে দলের বিপর্যয় রোধ করেন। এ পর্যায়ে জি.এস. রামচাঁদের সাথে নিরবিচ্ছিন্নভাবে ৮৫ রান যুক্ত করে নিশ্চিত পরাজয়বরণ করা থেকে ভারতকে রক্ষা করেন। পরের টেস্টে একটি বিমার মাথায় আঘাত করে চারে পরিণত হয়।
কানপুরে অনুষ্ঠিত পরের টেস্টে বল তার মাথায় আঘাত হানে। এরফলে, তার আত্মবিশ্বাসে চিড় ধরে। এরপর তিনি আর কোন আন্তর্জাতিক খেলায় অংশগ্রহণ করেননি। তবে, অনাকাঙ্খিত বিতর্কে জড়িয়ে পড়েন। এরফলে, সিরিজের পর পলি উমরিগড়কে অধিনায়কের দায়িত্ব ছেড়ে দিতে হয়েছিল। আন্তর্জাতিক ক্রিকেট থেকে চলে আসার পরও বোম্বে দলে কার্যকর অল-রাউন্ডার হিসেবে পরিচিতি লাভ করেন।
৪ ফেব্রুয়ারি, ১৯৯৫ তারিখে ৫৮ বছর বয়সে ক্যান্সারে আক্রান্ত হয়ে বোম্বে এলাকায় মনোহর হার্দিকরের দেহাবসান ঘটে।
তিরানার বড় মসজিদ

তিরানার প্রধান মসজিদ () বা নামাজগাহ মসজিদ () হলো বর্তমানে আলবেনিয়ার তিরানায় নির্মাণাধীন একটি মসজিদ। নির্মাণ কাজ সমাপ্ত হলে এটি বলকান অঞ্চলের বৃহত্তম মসজিদ হবে।
১৯৯১ সালে আলবেনিয়ায় কমিউনিজমের পতনের পরে আলবেনীয় মুসলমানরা প্রায়শই বৈষম্যমূলক আচরণের অভিযোগ করে আসছিলো। ২০১৬ সাল পর্যন্ত দুটি ক্যাথেড্রাল (ক্যাথলিক এবং পূর্ব অর্থোডক্স) নির্মিত হলেও, আলবেনিয়ার মুসলমানদের তখনও কেন্দ্রীয় মসজিদ ছিল না এবং রাস্তায় প্রার্থনা করতে হচ্ছিল। ১৯৯২ সালে তৎকালীন রাষ্ট্রপতি সালি বেরিশা সংসদের অদূরে নামাজগাহ চত্বরের নিকটে একটি মসজিদের নির্মাণের জন্য প্রথম পাথর স্থাপন করেছিলেন। সংসদের স্পিকার, জিতার আরব্নোরি, যিনি নিজে একজন ক্যাথোলিক, এই পরিকল্পনার বিরোধিতা করার কারণে নির্মাণ কাজটি বিলম্বিত হয়েছিল।
২০১০ সালে তৎকালীন তিরানার মেয়র এডি রামা মসজিদটি নির্মাণের সিদ্ধান্ত গ্রহণ করেন।
১৯৬৭ সালে শহরের ২৮ মসজিদ থেকে বর্তমানে ৮টি মসজিদ থাকায় নতুন একটি মসজিদ অত্যন্ত প্রয়োজনীয় হিসেবে বিবেচিত হয়। বর্তমানে তিরানার প্রধান মসজিদ উসমানীয়-যুগের এত'হেম বে মসজিদর ধারণসক্ষমতা মাত্র ৬০ জন হওয়ায় ইসলামী ছুটির দিনে স্কান্দারবেগ স্কয়ারটি মুসলিম ধর্মাবলম্বীদের দ্বারা পূর্ণ হয়ে যায়। বৃষ্টি শুক্রবারের খুতবা এবং জুমার নামাজ অসম্ভব করে তোলে।
মসজিদটিতে প্রতিটি ৫০ মিটার উঁচ্চতার চারটি মিনার থাকবে এবং কেন্দ্রীয় গম্বুজটির উচ্চতা ৩০ মিটার হবে। মসজিদের প্রথম তলায় একটি সাংস্কৃতিক কেন্দ্র এবং অন্যান্য সুবিধা অন্তর্ভুক্ত থাকবে। আলবেনিয়ার সংসদ ভবনের নিকটবর্তী স্থানে ১০,০০০ বর্গমিটার জায়গায় মসজিদটি নির্মিত হচ্ছে এবং মসজিদের মধ্যে এক সাথে সাড়ে চার হাজার লোকের নামাজ পড়ার ধারণক্ষমতা থাকবে।
রাষ্ট্রচালিত তুর্কি মুসলিম সংগঠন দিয়ানেত থেকে মসজিদটি নির্মাণের জন্য অর্থ বরাদ্দ এসেছে। ২০১৫ সালে, তুরস্কের রাষ্ট্রপতি রেজেপ তাইয়িপ এরদোয়ান ভিত্তিপ্রস্তর স্থাপন অনুষ্ঠানের জন্য আলবেনিয়া সফর করেছিলেন।
উষনি শাক

উষনি শাক হচ্ছে গুল্ম প্রজাতির Asteraceae পরিবারের একটি উদ্ভিদ। এর বোটানিক্যাল নাম "Acmella oleracea"।বাংলাদেশের অধিকাংশ এলাকায় এই কুড়িয়ে পাওয়া শাকটির তেমন কোনো একক নাম নেই যে নামে সবাই একে চিনতে পারে। দিনাজপুরের বোচাগঞ্জ উপজেলায় স্থানীয়দের ভেতর এই শাকটি "উষনি শাক" নামে পরিচিত। ময়মনসিংহের হাজং আদিবাসীরা এই শাকটিকে "কালানাগুনি", "উখলিপাতা" নামে ডাকেন।পার্বত্য চট্টগ্রামের চাকমাদের ভেতর অতি প্রিয় এই শাক "ওজোন শাক" নামে পরিচিত। মৌলভীবাজারের ওঁরাও আদিবাসীদের ভেতর শাকটি "দুরুখ বাকু" নামে পরিচিত।
উষনি শাক বাড়ীর আশে পাশের পতিত জায়গায়, বাঁশ ঝাড়ের আশেপাশে, স্যাঁতস্যাতে জায়গায়, কলার বাগানের ঝোপ ঝাড়ে পাওয়া যায়। পাহাড়ি এলাকায় জুমের জমিতে এই শাক বেশি দেখা যায়।
উষনি শাক কিছুটা ঝাঁঝালো স্বাদের হয়। বর্ষাকালে গাছের আকার বেশ বড়সড় হয় এবং পাতায় ঝাঁঝালো গন্ধ ও স্বাদ কম থাকে। প্রায় সারা বছরই দেখা যায়। পাহাড়ি এলাকায় জুমে ফসল বোনার পর পরই কচি চারা গুলো গজিয়ে উঠে এবং কচি শাক খেতে ভালো।
সাধারনত শরীরে বিষ ব্যাথা হলে এই শাক খেলে উপকার পাওয়া যায়। এই শাক আতুঁর ঘরে সন্তান প্রসবের পরে মাকে খাওয়ানো হয় শরীরের ব্যাথা কমানোর জন্য। দাঁত ব্যাথা সারাতে এই শাকের ফুলের রস ব্যবহার করা হয়। এটি মূত্রবর্ধক, তাই শরীর থেকে অতিরিক্ত তরল ও বিষাক্তদ্রব্যাদি দূর করতে এটি বিশেষ ভূমিকা রাখে। এর শক্তিশালী প্রদাহবিরোধী(anti-inflammatory) ক্ষমতা বাত ও টিস্যুর প্রদাহ কমাতে দারুন কার্যকরী।  এছাড়া এটি অ্যাজমা, এলার্জি এবং ব্যাথা সারায়। সংক্রমণ সৃষ্টিকারী বিভিন্ন ব্যাকটেরিয়া, ভাইরাস ও ছত্রাক ধ্বংস করে ফ্লু(flu), যক্ষ্মা, দাদ(ringworm) এসব থেকে রক্ষা করে। এই শাকে অনেক ধরনের ফ্যাটি এসিড আছে যা বিভিন্ন কার্ডিওভাসকুলার রোগ, স্ট্রোক এবং এমনকি ক্যান্সার প্রতিরোধী। উষনি শাক রক্তচাপ, ডায়াবেটিস, ও দীর্ঘস্থায়ী ক্লান্তি (Chronic Fatigue) সারায়। এই উদ্ভিদ তার অ্যান্টিএজিং উপাদানের জন্য প্রসাধনী তৈরিতে ব্যবহৃত হয়ে থাকে।
এ শাকে প্রচুর পরিমানে পটাশিয়াম আছে। এছাড়াও এতে বিভিন্ন ফ্যাটিএসিডের উপস্থিতির পাশাপাশি ক্যালসিয়াম, ফসফরাস, সোডিয়াম প্রভৃতি খনিজ পুষ্টিউপাদান সমূহ থাকে।
কিছু ক্ষেত্রে এলার্জি সৃষ্টি করে।
শিরিনা ফরহাদি

শিরিনা ফরহাদি (ফারসি: سارینا فرهادی) একজন ইরানি অভিনেত্রী। তিনি পারিসা বখতাভার ও একাডেমি পুরস্কারপ্রাপ্ত পরিচালক আসগর ফরহাদির কন্যা। ইরানের তেহরানে জন্মগ্রহণ করেছিলেন।
২০১১ সালে, তার বাবার ফিল্ম এ সেপারেশন (চলচ্চিত্র) চরিত্রে টেরমেহ চরিত্রে অভিনয়ের জন্য বার্লিন আন্তর্জাতিক চলচ্চিত্র উৎসব এ সেরা অভিনেত্রীর জন্য ২০১১ সালে সিলভার বিয়ার পুরস্কার পেয়েছেন। এছাড়া একই চরিত্রে অভিনয় করার জন্য পাম স্প্রিংস আন্তর্জাতিক চলচ্চিত্র উৎসবে লীলা হাতামি এবং সারাহ বায়াত সাথে সেরা অভিনেত্রী হিসাবে যৌথভাবে ফিফরেস পুরস্কার অর্জন করেছিলেন।
ইরানের চলচ্চিত্র
পারিসা বখতাভার

পারিসা বখতাভার (ফারসি: پریسا بخت‌آور) একজন ইরানি চলচ্চিত্র ও টেলিভিশন পরিচালক। তার টেলিভিশন সিরিজ, পশত-ই কনকুরিহার জন্য পরিচিত, যেটিতে তাদের কলেজের ভর্তি পরীক্ষার জন্য অধ্যয়নরত উচ্চ বিদ্যালয়ের সিনিয়রদের জীবন অনুসরণ তেরি করা হয়েছে। প্রথম ছবি দায়ের-ইয়ে জাঙ্গি তেহরানে মেহরান মোদিরি অভিনীত একটি চলচ্চিত্র।
১৯৯০ সালে চলচ্চিত্র পরিচালক আসগর ফরহাদি কে বিবাহ করেন। তাদের দুজন সন্তান রয়েছে শিরিনা ফরহাদি ও সাগর।
ফারাহ বাকের

ফারাহ বাকের গাজা উপত্যকায় বসবাসকারী একজন ফিলিস্তিনি নারী, যিনি ২০১৪ সালের ইস্রায়েল-গাজা সংঘাতের সরাসরি টুইট করার সময় জনপ্রিয় হয়েছিলেন। জুলাই ২০১৮ পর্যন্ত, বাকের ২০ বছর বয়সী। তিনি নিজেকে আজকের আন ফ্রাংক হিসাবে মনে করেন। তার টুইটগুলি একটি সোশ্যাল নেটওয়ার্কের ঘটনা হয়ে ওঠে এবং টুইটারে বাকেরের কয়েক দিনের মধ্যে ৮০০ থেকে ১৬৬,০০০ অনুসারি হয়েছে।
অ্যান্ডারসন সেতুর হত্যাকাণ্ড

অ্যান্ডারসন সেতুর হত্যাকাণ্ড বলতে ১৯৫০ এর ১২ই ফেব্রুয়ারি অ্যান্ডারসন সেতুর ওপর পূর্ব পাকিস্তান প্রশাসনের মদতে বাঙালি হিন্দু তীর্থযাত্রীদের ওপর করা হত্যাকাণ্ডকে বুঝায়।
মেঘনা নদীর ওপর তৈরি কিশোরগঞ্জ জেলার ভৈরব বাজার জংশন এবং ব্রাহ্মণবাড়িয়া জেলার আশুগঞ্জ স্টেশনের মাঝে একমাত্র সংযোগকারী ১কিমি লম্বা সেতুটাই অ্যান্ডারসন সেতু। বর্তমানে একে ভৈরব সেতু বলা হয়। সেতুর ওপর একটাই মিটার গেজ রেললাইন আছে। ১৯৫০ এ এই সেতুটাই ঢাকা, ময়মনসিংহ, সিলেট, কুমিল্লা এবং চট্টগ্রাম জেলার মাঝে রেলযোগাযোগের একমাত্র মাধ্যম ছিল।
এই সেতুর ওপর একটা বিশেষ পদ্ধতিতে পরিকল্পনা করে পলায়নরত হিন্দুদের হত্যা করা হয়। আনসাররা সেতুর দুপ্রান্তে ভৈরব বাজার জংশন বা আশুগঞ্জ স্টেশন থেকে ট্রেনে উঠে পড়তো। ট্রেনটা হাইজ্যাক করে ভেতর থেকে দরজা-জানালা বন্ধ করে দিতো। সম্পূর্ণভাবে সেতুর ওপর উঠে পড়লে চালক ট্রেনটা থামিয়ে দিতো। এরপর আনসাররা প্রত্যেক হিন্দুকে এক এক করে টেনে বের করে এনে তাদের হত্যা করে মৃতদেহটা সেতুর ওপর থেকে নদীর জলে ফেলে দিতো।
তথাগত রায়ের মতে, এই হত্যাকাণ্ডটা সম্পূর্ণ পরিকল্পনা করেই করা হয়েছিল। ট্রেনের ড্রাইভার, গার্ড সহ সমস্ত রেলকর্মীই এই হত্যাকাণ্ডের হাত লাগিয়েছে। পশ্চিমবঙ্গের মুখ্যসচিব প্রভাস চন্দ্র লাহিড়ী, এই হত্যাকাণ্ডরের জন্য পূর্ব পাকিস্তানের মুখ্যসচিব আজিজ আহমেদ ও রাজশাহীর জেলাশাসক আব্দুল মজিদকে দায়ী করেন।
জুল-থমসন প্রভাব

তাপগতিবিদ্যায়, জুল–থমসন প্রভাব (জুল – কেলভিন প্রভাব বা কেলভিন – জুল প্রভাব হিসাবেও পরিচিত) যখন একটি বাস্তব গ্যাস বা তরল মাধ্যমে জোর করা হয় তখন একটি আসল গ্যাস বা তরল (একটি আদর্শ গ্যাস থেকে পৃথক হিসাবে) এর তাপমাত্রা পরিবর্তনের বর্ণনা দেয় ইনসুলেটেড রাখার সময় এটি প্লাগ করা হয় যাতে কোনও তাপই পরিবেশের সাথে বিনিময় হয় না। এই পদ্ধতিটিকে থ্রোটলিং প্রক্রিয়া বা জুল – থমসন প্রক্রিয়া বলা হয়। ঘরের তাপমাত্রায় হাইড্রোজেন, হিলিয়াম এবং নিয়ন ব্যতীত সমস্ত গ্যাস জুল – থমসন প্রক্রিয়া দ্বারা প্রসারিত হওয়ার পরে শীতল হয়ে যাওয়ার সময় শীতল হয়; এই তিনটি গ্যাস একই প্রভাব ফেলে তবে কেবলমাত্র কম তাপমাত্রায় হাইড্রোলিক অয়েলের মতো বেশিরভাগ তরলগুলি জোল – থমসন থ্রোটলিং প্রক্রিয়া দ্বারা উষ্ণ করা হয়।
গ্যাস-কুলিং থ্রোটলিং প্রক্রিয়া সাধারণত এয়ার কন্ডিশনার, হিট পাম্প এবং লিকুইফায়ারগুলির মতো ফ্রিজে প্রক্রিয়াগুলিতে ব্যবহার করা হয়। হাইড্রোলিক্সে, জুল–থমসন থ্রোটলিংয়ের উষ্ণতর প্রভাবটি অভ্যন্তরীণভাবে ভালভগুলি খুঁজে পাওয়ার জন্য ব্যবহার করা যেতে পারে কারণ এগুলি তাপ উৎপাদন করে যা থার্মোকল বা থার্মাল-ইমেজিং ক্যামেরা দ্বারা শনাক্ত করা যায়। থ্রোটলিং একটি মৌলিকভাবে অপরিবর্তনীয় প্রক্রিয়া। সরবরাহের লাইন, হিট এক্সচেঞ্জার্স, রিজেনারেটর এবং (তাপ) মেশিনের অন্যান্য উপাদানগুলিতে প্রবাহ প্রতিরোধের কারণে থ্রোটলিং হল ক্ষতির একটি উৎস যা কার্য সম্পাদনকে সীমাবদ্ধ করে।
জেমস প্রেসকট জুল এবং উইলিয়াম থমসন, ১ম ব্যারন কেলভিনের নামানুসারে এই প্রভাবটির নামকরণ করা হয়েছিল, যিনি এটি ১৮৫২ সালে আবিষ্কার করেছিলেন। এটি জুল দ্বারা সম্প্রসারণ সম্পর্কে জুলের প্রথম কাজ অনুসরণ করেছিল, যেখানে একটি শূন্যে কোনও গ্যাস নিখরচায় বৃদ্ধি পায় এবং তাপমাত্রা অপরিবর্তিত থাকে, যদি আদর্শ গ্যাস হয়।
গ্যাসের রুদ্ধতাপীয়(কোনও তাপের বিনিময় হয় না) বিস্তৃতি বিভিন্ন উপায়ে করা যেতে পারে। সম্প্রসারণের সময় গ্যাসের দ্বারা তাপমাত্রার পরিবর্তন কেবলমাত্র প্রাথমিক এবং চূড়ান্ত চাপের উপর নির্ভর করে না, পাশাপাশি যেভাবে সম্প্রসারণ করা হয় তার উপরও নির্ভর করে।
জুল–থমসন সম্প্রসারণের সময় উৎপাদিত তাপমাত্রা পরিবর্তনটি জোল-
থমসন সহগ formula_1 এই সহগটি হয় ধনাত্মক (শীতল করার সাথে সম্পর্কিত) বা নেতিবাচক (গরম) হতে পারে; প্রতিটি আণবিক নাইট্রোজেন,Nএর জন্য যে অঞ্চলগুলি ঘটে সেগুলি চিত্রটিতে দেখানো হয়েছে। নোট করুন যে চিত্রটির বেশিরভাগ শর্ত N2 একটি সুপারক্রিটিকাল তরল হিসাবে সম্পর্কিত, যেখানে এটিতে গ্যাসের কিছু বৈশিষ্ট্য রয়েছে এবং কিছু তরল রয়েছে, তবে বাস্তবে এটি কোনওরূপে বর্ণিত হতে পারে না। সহগ খুব উচ্চ এবং খুব কম তাপমাত্রায় উভয় নেতিবাচক; খুব উচ্চ চাপে এটি সমস্ত তাপমাত্রায় নেতিবাচক।শূন্য চাপের কাছাকাছি আসার সাথে সাথে সর্বাধিক বিপরীত তাপমাত্রা (N[১০] এর জন্য ৬২১ কেলভিন) ঘটে।N নিম্ন চাপে গ্যাসের জন্য,(formula_1)উচ্চ তাপমাত্রায় নেতিবাচক এবং কম তাপমাত্রায় ইতিবাচক। গ্যাস-তরল সহাবস্থান বক্ররেখার নীচে তাপমাত্রায২, এন 2 ঘন তরল গঠন করে এবং সহগ আবার নেতিবাচক হয়।সুতরাং, ৬২১ কেলভিন নীচের গ্যাসের জন্য,N একটি জুল – থমসন প্রসারণ তরল N গঠন না হওয়া পর্যন্ত গ্যাসকে শীতল করতে ব্যবহার করা যেতে পারে।
হারিস ইবনে হিশাম

আল-হারিস ইবনে হিশাম ইবনে আল-মুঘিরা ইবনে আবদুল্লাহ (মৃত্যু: ৬৩৪, ৬৩৬ অথবা ৬৩৯ খ্রিস্টাব্দ) মুহাম্মদ এর একজন সাহাবী, বনু মাখজুমের এক সম্ভ্রান্ত ব্যক্তি এবং তাঁর মৃত্যুর আগ পর্যন্ত সিরিয়ায় মুসলিম বিজয় অভিযানের সদস্য ছিলেন।
আল-হরিস মক্কার বনু মাখজুম গোত্রের বিশিষ্ট প্রাক-ইসলামিক কুরাইশ হিশাম ইবনে আল-মুগিরার ছেলে ছিলেন। হারিসের ভাই ছিলেন আবু জাহল ৬২৪ সালে বদরের যুদ্ধে তাঁর মৃত্যুর আগ পর্যন্ত ইসলামের নবী মুহাম্মদের বিরোধীদের নেতা ছিল। আল-হরিস বদর যুদ্ধের পর ৬২৭ সালে মদিনার নিকটে উহুদের যুদ্ধেও মুসলমানদের বিরুদ্ধে যুদ্ধ করেছিলেন। আল-হরিস ৬২৯/৩০ সালে মুহাম্মদের মক্কা বিজয়ের সময় ইসলাম গ্রহণ করেন। পরবর্তীকালে তিনি ৬৩০ সালে হুনাইনের যুদ্ধে আরব মুশরিকদের বিরুদ্ধে মুসলিম সেনাবাহিনী পক্ষে যুদ্ধে অংশগ্রহণ করেন এবং সেই যুদ্ধ থেকে তার যুদ্ধে অংশীদার হওয়া শুরু হয়েছিল।
আল-হরিস সিরিয়ায় মুসলিম বিজয়ে অংশ নিয়েছেন, এরপর একের পর এক প্যালেস্টাইনের আজনাদায়নের যুদ্ধ এবং ট্রান্সজর্ডানে ফাহলের যুদ্ধে লড়াই করেছেন, উভয় যুদ্ধই ৬৩৪ সালে অনুষ্ঠিত হয়। তিনি ৬৩৬ সালে ইয়ারমুকের যুদ্ধে তাঁর চাচাত ভাই খালিদ বিন ওয়ালিদের নেতৃত্বে যুদ্ধ করেছিলেন। ৬৩৭ সালে খলিফা উমর হরিসকে তুলনামূলকভাবে দেরিতে ইসলাম গ্রহণের কারণে সেনাবাহিনীতে অন্যদের চেয়ে কম বেতন প্রদান করেন। তার এই বেতনে অসন্তুষ্ট হয়ে তিনি পরিবারের সত্তরজন সদস্যকে সাথে নিয়ে সিরিয়ায় নিজেকে স্থায়ীভাবে প্রতিষ্ঠিত করেন। তাঁর মৃত্যুর তারিখ এবং কারণ সম্পর্কে ঐতিহ্যবাহী ইসলামী সূত্রের বিবরণগুলি ভিন্ন হয়, বেশ কয়েকটি সূত্র মতে তিনি ৬৩৪ সালে আজনাদায়নের যুদ্ধে মারা যান বা ৬৩৬ সালে ইয়ারমুকের যুদ্ধে, অন্যদিকে অন্যরা মনে করেন তিনি ৬৩৯ সালে আমওয়াসের প্লেগ মহামারীতে মারা যান। যাই হোক, শেষ তারিখের মধ্যে তার পরিবারের সত্তর সদস্যদের মধ্যে দু-চারজন ছাড়া বাকি সবাই সিরিয়ায় যুদ্ধে বা প্লেগের কারণে মারা যায়।
আল-হরিসের বেঁচে থাকা কয়েকজন পুত্রের মধ্যে একজন আবদুল রহমানকে উমর পুনরায় মদীনায় নিয়ে আসেন, তাদের আরেকজন হরিসের কন্যা উম্মে হাকিম ছিলেন এবং তাকে জমি বরাদ্দ দিয়ে সম্মানীত করা হয়েছিল। তিনি মদীনায় মাখজুমের একটি প্রভাবশালী পরিবারে জন্মগ্রহণ করেছিলেন, তার তেরো বা চৌদ্দজন পুত্র এবং আঠারোজন মেয়ে ছিল। প্রথম ও দ্বিতীয় মুসলিম গৃহযুদ্ধ চলাকালীন খিলাফত নিয়ন্ত্রণের প্রতিদ্বন্দ্বী উমাইয়া ও যুবাইর উভয় কুরাইশ পরিবার মাখজুমের অন্যান্য পরিবারের পাশাপাশি এই পরিবারের সাথে বৈবাহিক সম্পর্ক স্থাপন করেছিল।
মাগক-ই-আত্তারি মসজিদ

মাগোক-ই-আতারি মসজিদ হলো উজবেকিস্তানের বুখারার একটি ঐতিহাসিক মসজিদ। এটি ঐতিহাসিক ধর্মীয় কমপ্লেক্স লায়াব-ই হাউজের একটি অংশ। মসজিদটি বোখারার ঐতিহাসিক কেন্দ্রে, পো-ই-কল্যাণের প্রায় ৩০০ মিটার দক্ষিণ-পশ্চিমে, তোকি তেলপাক ফুরুশনের ব্যবসায়িক কেন্দ্রের ১০০ মিটার দক্ষিণ-পশ্চিমে এবং লায়াব-ই হাউজের ১০০ মিটার পূর্বে অবস্থিত। এটি ইউনেস্কোর বিশ্ব ঐতিহ্যবাহী স্থানের অংশ। বর্তমানে, মসজিদটি কার্পেট যাদুঘর হিসাবে ব্যবহৃত হচ্ছে।
এটি অনুমান করা হয় যে ৯ম থেকে ১০ম শতাব্দীতে প্রাক-ইসলামী যুগের একটি জরাথুস্ট্রবাদ মন্দিরের ধ্বংসাবশেষের উপর মসজিদটি নির্মিত হয়েছিল। আরব বিজয়ের আগে মাগোক-ই আত্তারির স্থানে একটি বাজার ছিল। এটি প্রতিমা, পশন এবং মশলা - আতর (পারফিউম) এবং অন্যান্য পণ্যের বাজার ছিল। এগুলো ছাড়াও এই জায়গার নিকটে পূর্বে চাঁদের (মোখ) মন্দির ছিল। বোখারায় প্রথম সিনাগগটি নির্মাণের আগে ইহুদিরা মুসলমানদের সাথে মসজিদে জায়গা ভাগ করে নিয়েছিল। কেউ কেউ বলে যে বুখারীয় ইহুদি ও মুসলমানরা একই সময়ে একই জায়গায় একই সাথে প্রার্থনা করতো। অন্যান্য উৎস বলে যে ইহুদিরা মুসলমানদের পরে প্রার্থনা করতো। মঙ্গোলীয় আক্রমণের আগের মধ্য এশিয়ার প্রাচীনতম বেঁচে থাকা মসজিদগুলোর একটি এবং বুখারার কয়েকটি বেঁচে থাকা ভবনগুলোর মধ্যে একটি হিসাবেও মসজিদটি উল্লেখযোগ্য। দ্বাদশ শতাব্দীতে বোখারাতে কারা-খানিদদের রাজত্বকালীন সময়ে মসজিদটি যথেষ্ট পরিমাণে পুনর্নির্মাণ এবং পুনরায় সাজানো হয়েছিল। এর দক্ষিণে একটি নতুন প্রধান অট্টালিকার সদর বহির্ভাগ তৈরি করা হয়েছিলো। পঞ্চদশ শতাব্দীর মাঝামাঝি সময়ে, এটি পুনরুদ্ধার করা হয়েছিল এবং পূর্বের জমিতে আইওয়ান সহ একটি নতুন দরজা নির্মাণ করা হয়েছিল। ১৯৩০-এর দশকের শুরুতে মসজিদটি আবার পুনরুদ্ধার করা হয়েছিল।
ভবনটি ১২ x ৭.৫ বর্গমিটার আয়তক্ষেত্রাকার জমির উপর অবস্থিত। ভবনের মূল কেদ্রের সমতল ছাদে খিলানযুক্ত জানালা সহ দুটি অষ্টভুজাকার বাইজেন্টাইন ধরনের থোলোব্যাত আছে। এতে অষ্টভুজাকার গম্বুজও রয়েছে। মসজিদের মেঝে পৃথিবীর পৃষ্ঠ থেকে প্রায় ৪.৫০ মিটার নিচে। সুতরাং, মসজিদে এর নামে "মাগোক-ই" সংযোজন করা হয়েছে যার অর্থ "গর্তে" বা "পাতালে"। আর একটি "অন্তর্ভূমি" মসজিদ হলো মাগোক-ই-কুরপা মসজিদ, যা প্রায় দেড়শো মিটার উত্তর-পশ্চিমে অবস্থিত। নারশাখি তার বুখারার ইতিহাসে (৯৯০ খ্রি।) বইয়ে পূর্বের মন্দিরের স্থানে নির্মিত মসজিদটির নাম রেখেছিলেন "মাগোক", অর্থাৎ "গর্তে", কারণ তখনো মসজিদের অর্ধেকটি মাটির স্তরের আড়ালে ছিলো। দক্ষিণ সদর বহির্ভাগটি সর্বাধিক সমৃদ্ধ ও সজ্জিত এবং এটি ছিল সাবেক প্রধান প্রবেশদ্বার। মসজিদের অলঙ্কারগুলি মূলত কাটা এবং খোদাই করা ইট এবং ফুলের মোটিফ সহ পোড়ামাটির মোজাইক দিয়ে তৈরি করা হয়। আইওয়ানের খিলানটি দেওয়ালের দুটি কলামের উপর স্থাপির এবং কঞ্চি দিয়ে সজ্জিত। আইওয়ানের প্রতিটি পাশে, আলংকারিক নিদর্শনযুক্ত তিনটি আয়তক্ষেত্রাকার কাঠামো একটির আরেকটি দিয়ে সাজানো হয়েছে।
বোলো হাউজ মসজিদ

বলো হাউজ মসজিদ হলো উজবেকিস্তানের বুখারার একটি ঐতিহাসিক মসজিদ। মসজিদটি ১৭১২ সালে রেগিস্তান জেলার আর্ক দুর্গের বিপরীত দিকে নির্মিত, ঐতিহাসিক এই শহরের অন্যান্য অংশগুলোর সাথে মসজিদটিও ইউনেস্কোর বিশ্ব ঐতিহ্যবাহী স্থানের তালিকায় লিপিবদ্ধ আছে। ১৯০০-এর দশকে বলশেভিক রাশিয়া বোখারার আমিরকে পরাধীন করার আগে এটি শুক্রবারের নামাজের মসজিদ হিসাবে ব্যবহৃত হত। ১৯১৭ সালে আইওয়ান (প্রবেশদ্বার) এর সামনের অংশে আঁকা কাঠের তৈরি পাতলা কলামগুলি যুক্ত করা হয়, পাশাপাশি গ্রীষ্মের প্রার্থনা কক্ষের ছাদকে শক্তিশালী করা হয়। কলামগুলি রঙিন মুকারনা দ্বারা সজ্জিত।
মসজিদটি আয়তাকার আকারের। শীতকালীন নামাজের ঘরটিতে চারটি কলাম এবং কয়েকটি প্রবেশপথ আছে। বিশটি কাঠের কলাম দিয়ে টানানো ছিটে ছাদ দ্বারা সজ্জিত ১২ মিটার উঁচু আইওয়ানযুক্ত কক্ষটি গ্রীষ্মের প্রার্থনা কক্ষ হিসাবে ব্যবহৃত হয়, এটি শীতের কক্ষের সাথে তিন দিকে সংযুক্ত। কাঠের কলামগুলি কংক্রিট ভিত্তির উপর স্থাপিত।
মসজিদের অভ্যন্তরটি সাধারণত ১৮ শতকের মধ্য এশীয় শৈলীর। ছোট মিনারটি ১৯১৭ সালে নির্মিত হয়েছিল।
হাইল্যান্ড পার্ক মসজিদ

হাইল্যান্ড পার্ক মসজিদ ছিলো যুক্তরাষ্ট্রে নির্মিত প্রথম মসজিদগুলোর মধ্যে একটি ছিল, এর অবস্থান ছিলো মিশিগানের হাইল্যান্ড পার্কে। এটি ১৯২১ সালে চালু করা হয় তবে কয়েক বছর পরে এটি বন্ধ করে দেওয়া হয়।
মোহাম্মদ কারৌব দামেস্ক থেকে ১৯১২ সালের দিকে মার্কিন যুক্তরাষ্ট্রে পাড়ি জমান। তিনি অন্যান্য অনেক মুসলিম অভিবাসীর মতো হাইল্যান্ড পার্ক ফোর্ড প্লান্টে কাজ করার জন্য ডেট্রয়েট মেট্রো অঞ্চলে বসবাস শুরু করেন। তারপরে তিনি রিয়েল এস্টেট ডেভেলপার হয়ে সমৃদ্ধ ও ধনী হন। হাইল্যান্ড পার্কের ক্রমবর্ধমান মুসলিম জনসংখ্যার ফলস্বরূপ (সে সময় আনুমানিক ১৬,০০০ জন মুসলমান ছিল), কারৌব তার অর্থ একটি মসজিদের জন্য জমি কেনার জন্য ব্যবহার করেন।
কারৌব হাইল্যান্ড পার্ক ফোর্ড প্লান্টের নিকটে নির্মিত মসজিদটির নকশার জন্য স্থপতি থিয়োডোর দেগেনহার্টকে নিযুক্ত করেন। যা এই প্রকল্পে কাজ করা অনেক মুসলমানদের জন্য সুবিধাজনক হয়েছিলো। জানা যায় যে কারৌব মসজিদটির জন্য "মার্কিন যুক্তরাষ্ট্রের প্রতিটি বিভাগ এবং বিদেশ থেকে" অর্থায়ন পেয়েছিলেন। মসজিদটি ১৯২১ সালের ৮ ই জুন চালু হয়েছিল।
ডেট্রয়েট ফ্রি প্রেস ১৯২৪ সালে একটি প্রতিবেদনে জানায় যে এলাকায় অবিরাম ট্র্যাফিক ও উচ্চ আওয়াজ এই জায়গাটিকে মসজিদের জন্য অনুপযুক্ত করে তুলে। পর্যাপ্ত তহবিলের অভাবও একটি সমস্যা হতে পারে এবং এটি কীভাবে তৈরি করা উচিত ছিল তা সম্পর্কে বিভিন্ন মানুষ বিভিন্ন দৃষ্টিভঙ্গি দেখিয়েছিলো। সমস্যাগুলির কারণে কারৌব মসজিদটি বিক্রি করে দেন।
২০১৬-এর তথ্য অনুযায়ী, জন ই. গ্রিন কোম্পানি নামক একটি মেকানিকাল ঠিকাদার দ্বারা জমিটি ব্যবহার করা হচ্ছে।
সারাহ বায়াত

সারাহ বায়াত' (ফারসি: ساره بیات; জন্ম: ৬ অক্টোবর ১৯৭৯) একজন ইরানি অভিনেত্রী, টেলিভিশন উপস্থাপক এবং মডেল। এ সেপারেশন (চলচ্চিত্র) একাডেমি পুরস্কারপ্রাপ্ত রাজিয়ার চরিত্রে অভিনয় জন্য সর্বাধিক পরিচিত, যার জন্য তিনি বার্লিন আন্তর্জাতিক চলচ্চিত্র উৎসব সেরা অভিনয়ের জন্য অভিনেত্রীর রৌপ্য ভল্লুক পুরস্কার পেয়েছেন।
মনিরুল ইসলাম মনি

মনিরুল ইসলাম মনি (জন্ম: ১ মার্চ ১৯৫২) বাংলাদেশের বরিশাল জেলার রাজনীতিবিদ, মুক্তিযোদ্ধা যিনি তৎকালীন বরিশালের সহিত পিরোজপুর আসনের ও বরিশাল-২ আসনের সাবেক সংসদ সদস্য।
মনিরুল ইসলাম মনি ১ মার্চ ১৯৫২ সালে বরিশাল জেলার বানারীপাড়া উপজেলার বালিয়ার কাঠি গ্রামে জন্মগ্রহণ করেন। তার পিতা রফিকুল ইসলাম বরিশাল জেলা ন্যাপের সভাপতি ও বিএম কলেজের বাংলা ও দর্শন বিভাগের অধ্যাপক ছিলেন। মাতা মাহমুদা রফিক কবি, সাহিত্যিক ও শিক্ষক ছিলেন। তিনি ও তার ভাই জাহিদুল ইসলাম মাহমুদ জামি ও মইদুল ইসলাম চুনি মহান মুক্তিযুদ্ধে ৯নং সেক্টর কমান্ডার মেজর আ. জলিলের ঘনিষ্ট সহযোদ্ধা হিসেবে সম্মুখযোদ্ধা হিসেবে বীরত্বপূর্ণ ভূমিকা রাখেন। বোন নারগিস রফিকা রহমান সাংবাদিক ছিলেন।
মনিরুল ইসলাম মনি মুক্তিযোদ্ধা ও বাংলাদেশ আওয়ামী লীগের নেতা। তিনি জাতীয় পার্টির যুগ্ম মহাসচিব ও জাতীয় স্বেচ্ছাসেবক পার্টির প্রতিষ্ঠাতা সভাপতি ছিলেন।
৭ মে ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির প্রার্থী হিসেবে তৎকালীন পিরোজপুর-২ আসন থেকে সংসদ সদস্য নির্বাচিত হয়েছিলেন। ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তিনি তৎকালীন বরিশালের সহিত পিরোজপুর আসন থেকে সংসদ সদস্য নির্বাচিত হয়েছিলেন। সে সময় তিনি মিল্ক ভিটার চেয়ারম্যান ছিলেন।
২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে বরিশাল-২ আসন থেকে সংসদ সদস্য নির্বাচিত হয়েছিলেন। নবম জাতীয় সংসদে তিনি কৃষি মন্ত্রণালয় সম্পর্কিত স্থায়ী কমিটির সদস্য ছিলেন।
জাকেরানা কেরালেনসিস

'জাকারানা কেরালেনসিস' (সাধারণ নাম: "ভারিকোসোজ ব্যাঙ', 'কেরালার ওয়ার্ট ব্যাঙ' বা 'ডুবাইসের পাহাড়ের ব্যাঙ') ভারতের এক প্রজাতির ব্যাঙ। মূলত ১৮৭৬ সালে অ্যালবার্ট গুনথার দ্বারা বর্ণিত, বর্তমান সময়ের কেরালেন্সিস, যার অর্থ "কেরালার", ১৯৮১ সালে আলাইন ডুবাইস দ্বারা প্রতিস্থাপনের মাধ্যমে প্রবর্তিত হয়েছিল। 
এই প্রজাতির ব্যাঙ গুলি দুটি শক্তিশালী তির্যক সিরিজে চোনার অভ্যন্তরীণ পূর্ববর্তী কোণগুলি থেকে শুরু হয়ে থাকে। মাথাটি মাঝারিভাবে আকারের আকারের। এর সাথে স্নুটে প্রদর্শিত হয় আন্ত-কক্ষপথের স্থানটি উপরের চোখের পাতার প্রস্থের দুই-তৃতীয়াংশ। টাইপানামটি পৃথক এবং চোখের ব্যাসার্ধ প্রায় তিন-চতুর্থাংশ। আঙুলগুলি মাঝারি, অবচেতন এবং প্রথমটি দ্বিতীয়টির বাইরেও প্রসারিত। পায়ের আঙ্গুলগুলি মাঝারিভাবে বেশ উন্নত এবং প্রায় সম্পূর্ণ ওয়েবেড। সাব-আর্টিকুলার টিউবারক্লগুলি বিশিষ্ট এবং অভ্যন্তরীণ মেটাটারসাল টিউবার্কাল ডিম্বাকৃতি, সংকুচিত এবং প্রথম পায়ের আঙ্গুলের চেয়ে অর্ধেকেরও কম লম্বা। এটিতে একটি ছোট গোলাকার বহিরাগত মেটাটারসাল টিউবার্কালও রয়েছে। যখন পিছনের পাটি টানানো হয় তখন টিবিও-টার্সাল বক্তৃতাটি টানটান গোছাতে পৌঁছে যায়। উপরের অংশে অসংখ্য অত্যন্ত বিশিষ্ট ওয়ার্স এবং সংক্ষিপ্ত গ্রন্থিযুক্ত ভাঁজ রয়েছে। উপরে ধূসর বা বাদামী, উরু কালো, সাদা-মার্বেল এর বাধা দিক; কখনও কখনও একটি ব্রড লাইট ভার্চুয়াল ব্যান্ড। পুরুষের দুটি অভ্যন্তরীণ ভোকাল থলি রয়েছে।
দক্ষিণ ভারতের পশ্চিম ঘাটে "জাকারানার কেরালেনসিস" পাওয়া যায়। জাকারানার কেরালেনসিস গুজরাত, উত্তর-পশ্চিম ভারত এবং সম্ভবত মধ্য নেপাল এবং উত্তর-পূর্ব ভারত থেকে পাওয়া গেছে, তবে পশ্চিমাঞ্চলের ঘাটের বাইরের কোনও রেকর্ড এই প্রজাতির উল্লেখ করেছে কিনা তা জানা যায় নাই।
ভারতের পশ্চিমাঞ্চলের ঘাটে জাকারানার কেরালেনসিস হল ভেজা চিরসবুজ বন, আর্দ্র পাতলা বন এবং জলাভূমিতে পাওয়া একটি বিস্তৃত প্রজাতি। এটি কৃষি জমি এবং গ্রাম সহ সংশোধিত আবাসস্থল থেকে রেকর্ড করা হয়েছে। এটি অস্থায়ী পুকুরে প্রজনন করে।
১৯৬২-এর রাজশাহী হত্যাকাণ্ড

১৯৬২-এর রাজশাহী হত্যাকাণ্ড বলতে ১৯৬২ সালের এপ্রিল মাসে রাজশাহী ও পাবনা জেলার স্থানীয় হিন্দু, বৌদ্ধ, সাঁওতালদের গণহারে হত্যা করার ঘটনাটাকে বোঝানো হয়। মূলত হিন্দুদের সম্পত্তি ও মেয়েদের ওপর আক্রমণ হয়। এই হত্যাকাণ্ডে তিন হাজারেরও অধিক অমুসলিম খুন হন।
১৯৫৮ সালে আইয়ুব খান পাকিস্তানের সামরিক শাসক হন। আয়ুব খানের নেতৃত্বে পাকিস্তান সরকার শুরু থেকেই বাঙালি হিন্দু ও অন্যান্য সংখ্যালঘু সম্প্রদায়ের ওপর এথনিক ক্লিনজিঙের পরিকল্পনা নেন।
১৯৬২ এর ২২শে মার্চ, পশ্চিমবঙ্গের মালদা জেলায় সাঁওতাল ও মুসলিমদের মাঝে দাঙ্গা শুরু হয়। সাঁওতালরা তীর ছুড়ে তিনজন মুসলিমকে মেরে ফেলে এবং ছ'জনকে জ্যান্ত জ্বালিয়ে দেয়। ১৬ই এবং ২০শে এপ্রিল, আবার দু'পক্ষের মধ্যে দাঙ্গা শুরু হয়।
পূর্ববঙ্গের সংবাদপত্রে এসব ঘটনার অতিরঞ্জিত কাহিনী প্রকাশিত হতে থাকে। যদিও ঐসময় মালদায় হত্যাকাণ্ড বলতে যা বোঝায় (কয়েক হাজার মানুষকে মেরে ফেলা), সেসব কিছুই হয়নি। পাকিস্তান রেডিও থেকে গোটা পাকিস্তানেই এধরনের অতিরঞ্জিত কাহিনী প্রচার করা হয়। ২২শে এপ্রিল, লেফ্টেন্যান্ট জেনারেল মহম্মদ আজম খান, যিনি সেসময় পূর্ববঙ্গের গভর্নর ছিলেন। সেই তিনি সাংবাদিক সম্মেলনে ভারতে মুসলিমদের ওপর অত্যাচারের কাল্পনিক গালগল্প বলতে থাকেন। পরেরদিন ২৩শে এপ্রিল, গোটা রাজশাহী বিভাগ-এ সংখ্যালঘু সম্প্রদায়ের ওপর আক্রমণ শুরু হয়।. জেলাশাসক দাঙ্গা ঠেকানোর জন্যে কোনো ব্যবস্থা নেননি। কয়েকদিন ধরে খুন, ধর্ষণ, লুঠপাট চলে। রাজশাহী রেলস্টেশনে পলায়নরত হিন্দুদের ওপর আক্রমণ হয়। নাটোর রেলস্টেশন ও তার পাশের বাজারে পলায়নরত হিন্দুদের ওপর আক্রমণ হয়। পাবা উপজেলার পাবা থানার অন্তর্গত হুজুরিপাড়া ইউনিয়নের সরুষা গ্রামে, সংখ্যালঘু সম্প্রদায়ের ওপর আক্রমণ হয়। পাবা থানার অন্তর্গত ধাড়সা গ্রামেই ১,২০০ জন অমুসলিমকে হত্যা করা হয়। শুধুমাত্র রাজশাহী জেলাতেই ৫,০০০ অমুসলিমকে হত্যা করা হয়
ভারতীয় রাষ্ট্রদূতের এক সহকারী, যিনি রাজশাহী জেলার দায়িত্বে ছিলেন, তিনি উপদ্রুত এলাকায় দ্রুত ছুটে যান। তাঁকে রক্ষা করার জন্যে পাকিস্তান সরকার সেনাবাহিনী পাঠায়। পরিস্থিতি এতোটাই খারাপ হয়ে গেছিল যে, ঢাকায় ভারতীয় ডেপুটি রাষ্ট্রদূতকে কড়া নিরাপত্তার ঘেরাটোপে রাখা হয়েছিল। ভারতীয় ডেপুটি রাষ্ট্রদূতের পক্ষে ঘটনার সংবাদ জোগাড় করা কঠিন হয়ে পড়ে। আপদকালীন মূহুর্তে ভারতীয় রাষ্ট্রদূত রাজেশ্বর দয়াল, পশ্চিম পাকিস্তান থেকে ঢাকায় আসেন। কিন্তু পাকিস্তান সরকার ওনাকে রাজশাহী কিংবা পাবনায় ঢুকতে দেয়নি।
১১,০০০রের ওপর সাঁওতাল ও রাজবংশী ভারতে পালিয়ে যায়।
মানাস

মানাস মহাকাব্য (, ماناس دستانی, ) কিরগিজদের ঐতিহ্যগত গ্রন্থ যা ১৮ শতকের দিকে রচনা করা হলেও লোকবিদ মতে তা আরো পুরানো। এর পটভূমি দাস্ত-ই কিপচাক ও ঐরাত এর অন্তর্বর্তী পর্বতমালার পার্শ্ববর্তী এলাকা, জাঙ্গেরিয়া অঞ্চল থেকে আগত তুর্ক যাযাবরদের ১৭ শতকে ঘটে যাওয়া ঘটনাপ্রবাহ।
কিরগিস্তান সরকার ১৯৯৫ সালে মানাস রচনার ১০০০ বছর পূ্র্তি উৎযাপন করে। এই মহাকাব্যের মহানায়ক এবং তার ঐরাত-শত্রু, "জলয়" এর বর্ণনা ফার্সি রচনায় ১৭৯২-৯৩ এর দিকে পাওয়া যায়। এই মহাকাব্যটি বিশ্বের সর্ব বৃহৎ, যার মোট লাইনের সংখ্যা ৫,০০,০০০, যদিও বেশ কিছু ঘটনার বর্ণনার পুনরাবৃত্তি দেখা যায়।
আসিরীয় মুসলিম কবরস্থান

আসিরীয় মুসলিম কবরস্থান হলো নর্থ ডাকোটা, মাউন্টরাইল কাউন্টির একটি মুসলিম কবরস্থান যা ২০১৮ সালে ঐতিহাসিক স্থানের জাতীয় নিবন্ধে তালিকাভুক্ত হয়েছে। এটি যুক্তরাষ্ট্রের প্রাচীনতম কবরস্থান, এবং ৯০ বছর ধরে নর্থ ডাকোটাতে একমাত্র মুসলিম কবরস্থান ছিল। এটি রসের নিকটবর্তী ৮৭ এভিনিউ ইউএস ২ এর ১/৪ মাইল দক্ষিণে অবস্থিত।
এই স্থানের মূল মসজিদটি ১৯২৯ সালে লেবানন ও সিরিয়ার অভিবাসীদের দ্বারা নির্মিত হয়েছিল। ২০০৫ সালে একটি পরিমিত ১৫ × ১৫ ফুট (৪.৬ মিটার×৪.৬ মিটার) প্রতিস্থাপন মসজিদ নির্মিত হয়েছিল, যদিও এটি শুধুমাত্র ঐতিহাসিক উদ্দেশ্যে নির্মিত হয়েছে এবং খুব কমই ব্যবহৃত হয়।
ওয়াহাব ইবনে মুনাব্বিহ

ওয়াহাবের পিতা মুনাববিহ ইবনে কামিল ইসলাম ধর্ম গ্রহণ করেমুহাম্মদ (সা) এর সাহাবী ছিলেন। "আল-তিবর আল-মাসলুক" অনুসারে ওয়াহব নিজেই ইহুদী ধর্ম থেকে ইসলামে ধর্ম গ্রহণ করেন ("১৩০" হিজরী, পৃ 41)। আল-নওয়াবী এবং ইবনে খালিকান -এর মতো অন্যান্য জীবনীবিদরা কখনো লিখেননি যে তিনি ইহুদি ছিলেন। আসল ব্যাপার হচ্ছে তিনি ইসরাঈলী বর্ণনা সম্পর্কে যথেষ্ট জ্ঞানী ছিলেন, যার উপর তিনি তা নিয়ে প্রচুর লিখেছিলেন, সম্ভবত এজন্য বলা হয়ে থাকে যে তিনি ইহুদি ছিলেন, যদিও তিনি তাঁর শিক্ষক ইবনে আব্বাসের কাছ থেকে তাঁর জ্ঞান অর্জন করছেন বলে জানা যায়। 
উমর ইবনে আবদুল আজিজের খেলাফতকালে ওয়াহবকে কাজি হিসেবে নিয়োগ দেয়া হয়েছিল। 
নব্বই বছর বয়সে তিনি মারা যান। আরও বলা হয় যে তিনি মারা গেছেন ১১৪ হিজরীতে।
তাঁর বাবার ঘরে তিনি ছিলেন পারস্য যোদ্ধাদের বংশোদ্ভূত, যারা আল-আব্না নামে পরিচিত। তাঁর মা হিমিয়ারি ছিলেন। 
ওয়াহাবের হাম্মাম ইবনে মুনাববিহ নামে এক ভাই ছিলেন, তিনি তাঁর সহিফায় ১৩৮ টি হাদীস লিখেছেন বলে জানা যায়। 
কথিত আছে যে ওহাব নবীদের উপর সত্তরটিরও বেশি বই পড়েছিলেন এবং তিনি মুহম্মদ (সা) ও বাইবেলের ব্যক্তিত্ব সম্পর্কিত কাহিনী বর্ণনায় অত্যন্ত তুখোড় চর্চাকারী ছিলেন। আবদুল্লাহ আল-আব্নাবী নামে তাঁর একটি পুত্র ছিল। 
তিনি হাদীস তাদের থেকে বর্ণনা করেছেন:
মুজাহির ইবনে আবি উমাইয়া

আল মুহাজির ইবনে আবী ​​উমাইয়ার ইবনে আল-মুগিরাহ ইবনে আবদুল্লাহ () ছিলেন বনু মাখজুম বংশের এবং মুহাম্মদের সাহাবী। এছাড়াও রিদ্দা যুদ্ধের সময় ইয়েমেনের একজন সক্রিয় মুসলিম সেনাপতি ছিলেন তিনি।
আল-মুহাজিরের জন্মের নাম আল-ওয়ালিদ ছিল। পরে নবী মুহাম্মদ তার নাম রাখেন আল-মুহাজির (অভিবাসী)। পরবর্তীকালে উল্লেখ করা হয়েছে যে, ফেরাউনদের একজন আল-ওয়ালিদ নামটি ধারণ করেছিলো এবং কুরাইশ গোত্রের বনু মাখজুম গোষ্ঠীর দ্বারা নামটি এত বেশি ব্যবহৃত হতো যে কার্যত আল- ওয়ালিদ যেন তাদের বংশের দেবতা হয়ে গিয়েছিল। আল-মুযাহিরের পিতা আবু উমাইয়া সুহাইল ছিলেন মক্কার বনু মাখজুমের ইসলাম-পূর্ব যুুুগের বিশিষ্ট নেতা আল-মুগিরা ইবনে আবদুল্লাহর ছেলে। আবু উমাইয়া রাস্তায় ভ্রমণ সঙ্গীদের উদারতার জন্য সুপরিচিত এবং "যাদ আল-রাক্ব" (যাত্রীদের সরবরাহকারী) নামে খ্যাত ছিলেন। আল-মুহাজিরের মা ছিলেন কিনানাহ গোত্রের ফিরাস বংশের আতিকা বিনতে আমির, এই গোত্র তাদের সামরিক দক্ষতার জন্য খ্যাত ছিল। আল-মুহাজিরের বোন ছিলেন উম্মে সালামা, তিনি ইসলামী নবী মুহাম্মদের অন্যতম স্ত্রী। তিনি খালিদ ইবনে আল-ওয়ালিদের চাচাতো ভাই।
মুহাম্মাদ আল-মুহাজিরকে ইয়েমেন গোত্র কিন্দা (বিশেষত এর বনু মুয়াবিয়া শাখা) এবং সাদিফের উপর কর আদায়কারী হিসাবে নিযুক্ত করেছিলেন।  তিনি আসমা বিনতে আল-নুমান ইবনে আবি আল-জৌনকে বিয়ে করেছিলেন, তিনি ছিলেন বনু কিন্দার অভিজাত মহিলা;  পরে তিনি আল-মুহাজিরের মাখজুমির আত্মীয় ইকরিমা ইবনে আবি জাহলকে বিয়ে করেন। ৬৩১ সালে মুহাম্মদ আল-মুহাজিরকে ইয়েমেনের প্রধান শহর সানা'র রাজ্যপাল বা গভর্নর নিযুক্ত হন।  তিনি ৬৩২ খ্রিস্টাব্দে খলিফা আবু বকরের খিলাফতের আগ পর্যন্ত মদীনায় এই পদ গ্রহণ করেননি। আবু বকর তাকে ইয়েমেনের গভর্নর জিয়াদ ইবনে লাবিদ আল-আনসারিকে শক্তিশালী করতে এবং রিদ্দা যুদ্ধের সময় হদরামওয়াত (দক্ষিণ আরবীয় উপকূলীয় অঞ্চল) -তে কিন্দার বনু মুয়াবিয়া গোত্রের বিদ্রোহ দমন করতে তাকে প্রেরণ করেছিলেন।  শেষ পর্যন্ত আল-মুহাজির এবং ইকরিমার কাছে কিন্দা গোত্র আত্মসমর্পণ করে।
প্রকাশ কৈরালা

প্রকাশ কৈরালা (, ) নেপালের একজন রাজনীতিবিদ। তিনি নেপালের সাবেক পরিবেশ, বিজ্ঞান ও প্রযুক্তি মন্ত্রী, নেপালের প্রধানমন্ত্রী বিশ্বসওয়ার প্রসাদ কৈরালাের পুত্র। ১৯৯৯ সালের নির্বাচনে নেপালি কংগ্রেসের হয়ে তিনি প্রতিনিধী সভায় নির্বাচিত হন। তাঁর মেয়ে বলিউডের অভিনেত্রী মনীষা কৈরালা ও তার ছেলে অভিনেতা সিদ্ধার্থ কৈরালা ।
১৫ জুলাই ২০০৫, যখন শের বাহাদুর দেওবা সরকারকে বরখাস্ত করা হয়, তখন তিনি পূর্বকালীন রাজা জ্ঞানেন্দ্রের রাজকীয় মন্ত্রিসভায় নেপালের পরিবেশ, বিজ্ঞান ও প্রযুক্তি মন্ত্রী হিসেবে নিযুক্ত হন।
মার্কিন (গ্রাম)

মার্কিন () ইরানের কাজভিন প্রদেশ, কাজভিন বিভাগ, আলামুত-এ-ঘারবি জেলা, রুদবার-ই মোহাম্মদ-ই জামানি গ্রামীণ জেলা-এর একটি গ্রাম। ২০০৬ এর আদম শুমারি অনুযায়ী ২০ পরিবারে এর জনসংখ্যা ৫০ জন।
মিকাল জুলফিকার

মিকাল জুলফিকার ( মিয়া মুহাম্মাদ মিকাল পাত্রাস আজিজ জুলফিকার, জন্মঃ ১ লা সেপ্টেম্বর, ১৯৮১, লন্ডন যুক্তরাজ্য) একজন পাকিস্তানি অভিনেতা ও প্রাক্তন মডেল। তার জন্ম যুক্তরাজ্যের লন্ডনে। তিনি বেশ কয়েকটি পাকিস্তানি টেলিভিশন ধারাবাহিকে উপস্থিত হয়েছেন তিনি ২০০০ এর দশকে প্রথম পাকিস্তানি মোবাইল অপারেটর ইউফোন এর কমারসিয়ালের মাধ্যমে বিনোদন জগতে প্রবেশ করেন। এর পর থেকে ধীরে ধীরে তিনি নিজেকে বর্তমানে পাকিস্তানের একজন অন্যতম একজন অভিনেতা হিসেবে প্রতিষ্ঠিত করেছেন।
রুদবার-ই মোহাম্মদ-ই জামানি গ্রামীণ জেলা

রুদবার-ই মোহাম্মাদ-ই জামানি গ্রামীণ জেলা () হলো ইরানের কাজভিন প্রদেশের কাজভিন বিভাগের, আলমুত-ই ঘারবি জেলার একটি গ্রামীণ জেলা (দেহেস্তান)।২০০৬ এর আদমশুমারি অনুযায়ী এর জনসংখ্যা ২,২৭৩ পরিবারে ৭,৬২২ জন ছিল। গ্রামীণ এই জেলাটিতে ৪২ টি গ্রাম রয়েছে।
দেহেস্তান (প্রশাসনিক বিভাগ)

দেহেস্তান () ইরানের একধরনের প্রশাসনিক বিভাগ। এটি গ্রামের উপরে এবং বখশের অধীনে। ২০০৬ সালের হিসাবে, ইরানে ২,৪০০টি দেহেস্তান ছিল।
জেল্টজে ভ্যান ডার ওয়েফ

জেল্টজে ভ্যান ডার ওয়েফ (২৯ জানুয়ারী ১৮৫২ - ৬ ডিসেম্বর ১৯৩৪) ছিলেন একজন ডাচ কর্টেবাংসচ্যাটসেন দ্রুতগামী স্কেটার। তিনি ১৮৭০ সালে ডক্কুমে তার প্রথম স্কেটিং প্রতিযোগিতায় অংশ নেন। তিনি ১৮৭১ সালে ওডকার্কে তার জীবনের প্রথম দৌড় জিতেছিলেন। তার এক সপ্তাহ পরে, ওডকার্কে এবং আবার লিউওয়ার্ডেনে আরো দুটি দৌড় জিতেছিলেন।
এছাড়া তিনি আরও বেশ কয়েকটি রেস জিতেছিলেন। ২৪ বছর বয়সে তিনি দ্রুততম মহিলা উপাধি পান। সে বছর-ই তার বিয়ে হয়। তবে বিয়ের ঠিক বিশ সপ্তাহ পরে তার স্বামী মারা যান। বিধবা থাকাকালীন সময়েও তিনি বেশকিছু নামকরা দৌড়ে অংশ নেন, এবং তাতে প্রায় এক হাজার স্বর্ণমুদ্রা জিতেছিলেন।
ভ্যান ডার ওয়েলফ ১৮৮৭ সালে আউকে বোসমার সাথে দিতীয় বিবাহ বন্ধনে আবদ্ধ হন। তাদের এক পুত্র ও কন্যা সন্তান ছিল।
তিনি ৪৩ বছর বয়সেও দৌড়ে প্রতিদ্বন্দ্বিতা করে ছিলেন, যখন তিনি ছিলেন একজন দাদী। এই বয়সে তিনি বীনউইদনে থাকতেন। ৬০ বছর বয়সে, তিনি একবার স্কেটিংয়ের সময় পরে গিয়ে গুরুতর আঘাতপ্রাপ্ত হন। যার কারণে তাকে প্রায় এক বছর লাঠি নিয়ে হাঁটতে হয়েছিল। তার ৮০ বয়সে তিনি ভীনউইডস্টারওয়ালে থাকতেন।
আমানুল্লাহ (কৌতুক অভিনেতা)

আমানুল্লাহ খান (লাহোর, ১৯৫০ - ৬ মার্চ ২০২০) একজন পাকিস্তনি কৌতুক অভিনেতা। তাকে ভারতীয় উপমহাদেশের অন্যতম সেরা একজন কৌতুক অভিনেতা হিসেবে গন্য করা হয়।
আমানুল্লাহ খান ১৯৫০ সালে লাহোরে জন্ম গ্রহণ করেন। দারিদ্র্যের মধ্যে তার বাল্যকাল অতিবাহিত হয়। তার পূর্বপুরুষ লাহোর শহরের বাজারে গান গেয়ে ও নেচে জীবিকা উপার্জন করতেন। দারিদ্র্যতার কারণে তিনি বেশিদিন স্কুলে পড়তে পারেন নি।
তিনি অল্পবয়স থেকেই মিমিক্রি করতে পারতেন ও লোকজনকে বিভিন্ন বিখ্যাত ব্যক্তিদের মিমিক্রি করে লাহোরের লোকদের দেখাতেন। একদিন একজন ব্যক্তি তার এই প্রতিভার কথা জানতে পেরে তাকে লাহোরের থিয়েটারে কাজ করার সুযোগ করে দেন।
তিনি থিয়েটার এ অভিনেতা হিসেবে কর্ম জীবন শুরু করেন। তিনি মূলতা স্যাটায়ার ও হাস্যরস মূলক চরিত্র করতেন। এভাবে ধীরে ধীরে তিনি টিভি ও সিনেমায় নাম লেখান। এর পাশাপাশি থিয়েটার অব্যাহত রাখেন।
আমানুল্লাহ ২০২০ সালের ৬ই মার্চ লাহোরের একটি হাসপাতালে মারা যান। তার বয়স হয়েছিল ৭০ বছর।